— Нашаму калектыву даўно хацелася стаць ініцыятарамі цікавага і неардынарнага праекта, які ідзе ў нагу з сучаснай моладдзю, — адзначыў суразмоўца. — Сёння нашы дзеці жывуць у шырокай інфармацыйнай прасторы, якая не мае практычна ніякіх меж, таму яны не адчуваюць абмежаванняў у плане зносін — галоўным чынам, тэрытарыяльных. Мы задаліся мэтай зняць яшчэ і моўныя бар’еры, якія могуць служыць перашкодай для свабоднай камунікацыі.